Lav et referat af nedenstående tekst:

Tekst:
Lærerforeningen frygter for elevernes faglighed og deres uddannelsesmuligheder fremover. - Det er klart, når man skærer i antallet af timer, så går det ud over eleverne, og deres evner til fremadrettet at gennemføre test og eksaminer, der jo er baseret på det vejledende timeantal, siger formanden for Lærerkreds Midtvendsyssel, Inge Haaber Pedersen. Hun frygter samtidig for lærerforeningens medlemmer, idet der i den nye skoleaftale i Brønderslev Kommune ligger besparelser, der betyder lærerfyringer, måske forsvinder op mod 20 lærerstillinger. Formanden for det politiske børne - og skoleudvalg, Ole Jespersgaard (Soc.Dem.), kan godt forsvarer den aftale han og det iøvrige udvalg netop har indgået - selv om det er på bekostning af antallet af undervisningstimer. - Det kommer til at kunne mærkes, men jeg kan forsvare undervisningen, og det er det, vi som politikerne er blevet enige om, der er råd til, siger han. Ole Jespergaard indrømmer, at det ikke er verdens bedste folkeskole, som Brønderslev-politikerne nu har skruet sammen, men det er den skolemodel, der har været nødvendig af hensyn til kommunens økonomi. Børne- og undervisningsudvalget indstiller nu til byrådet, at der skal ske følgende besparelser på folkeskoleområdet: - Flytning af 7. klasserne - Ændring af klassedelingen fra 26 til 28 - Ændring af holdtimegrænsen fra 18 til 19 eller 18 til 20 - Ændring af holdtimetildelingen fra 10 til 9 eller fra 10 til 8 - Nedsættelse af vejledende timetal med fire lektioner i 5-8. klasse og tre lektioner i 10. klasse - Besparelse på ledelse med 3300 timer - Besparelse på Serritslev og Agersted Skoler som følge af merpris på små skoler sættes til 442.000 kroner Byrådet behandler sagen den 24. november

Referat:
I Brønderslev vælger man nu mursten frem for undervisning, når der skal spares 15 millioner kroner på skoleområdet. Politikerne vil ikke lukke skoler, til gengæld kommer der flere elever i hver klasse, og der er ikke råd til så mange undervisningstimer.